Rat Druge koalicije
<s>Druga koalicija predstavlja drugi pokušaj evropskih monarhija na čelu sa Ruskom imperijom i Austrijskim carstvom da eliminišu revolucionarnu Francusku.</s><s>Koalicija je formirana krajem 1798. godine, a sačinjavale su je sledeće monarhije: Ujedinjeno Kraljevstvo, Ruska imperija, Austrijsko i Sveto rimsko carstvo, Portugal, Napulj, Malta, Osmansko carstvo.</s><s>Rat se završio pobedom Francuske republike.</s>

<s>Uvod 
Potpisivanjem Kampoformijskog mira (17. oktobar 1797.) Austrija izlazi iz rata sa Francuskom.</s><s>Tako se raspala prva koalicija evropskih monarhija iako je Engleska i dalje ostala u ratu.</s><s>U leto 1798. godine, Napoleon Bonaparta kreće u pohod na Egipat (teritoriju Osmanskog carstva).</s><s>Strahujući od naglog jačanja Francuske koja bi, osvojivši Egipat, zadala Engleskoj udarac po njenim komunikacijama sa Indijom, Engleska staje na stranu turskog sultana i šalje mu vojnu pomoć.</s><s>U bici kod Abukira (1. avgust 1798.) Englezi uništavaju francusku flotu.</s><s>Tako je Bonapartina vojska odsečena od Francuske.</s>

<s>Krajem 1798. godine Engleskoj je pošlo za rukom da organizuje protiv Francuske novu koaliciju u koju ulaze većina tadašnjih evropskih sila.</s><s>Kao što se vidi iz pisma cara Pavla I generalu Rimskom - Korsakovu, koalicija je postavila sebi za cilj da likvidira sva francuska osvojenja i da u Francuskoj uspostavi monarhiju Burbona.</s>

<s>Ratne operacije</s>

<s>Ratne operacije otpočele su u martu 1799. godine istovremeno u zapadnoj Nemačkoj, Švajcarskoj i gornjoj Italiji.</s><s>General Žurdan, koji je 1. marta prešao Rajnu, već posle nekoliko dana potučen je od strane Austrijanaca i primoran na povlačenje.</s><s>Pod pritiskom Austrijanaca povlače se i Francuzi iz Italije.</s><s>Njihov položaj još se više pogoršao dolaskom u Italiju velikog ruskog vojskovođe, generala Suvorova.</s><s>On im nanosi veliki poraz kod Kasina (28. april) i već narednog dana ulazi u Milano.</s><s>Posle manje od mesec dana kampanje, Suvorov je gotovo celu gornju Italiju počistio od francuskih trupa.</s><s>26. maja Suvorov je zauzeo Turin, a 19. juna, posle trodnevne bitke kod Trebija, austrijsko-ruske trupe primorale su Francuze na povlačenje.</s><s>U toj bici Francuzi su izgubili više od 15 000 vojnika.</s><s>Poraženi u bici kod Novia (15. avgust), Francuzi su primorani na povlačenje preko Alpa.</s><s>Ruska vojska približila se granicama Francuske.</s>

<s>Neuspesi su pratili francusku vojsku i na severu.</s><s>Krajem avgusta iskrcao se u Holandiji engleski ekspredicioni korpus.</s><s>Francuski general Brin koji je tamo komandovao, potučen je.</s><s>Cela severna Holandija pada u engleske ruke i ubrzo su oni osvojili celokupnu holandsku flotu.</s>

<s>Unutrašnje prilike u Francuskoj i državni udar od 18/19. brimera</s>

<s>Neuspesi francuske vojske pojačali su nezadovoljstvo zbog politike Direktorijuma.</s><s>Ponovo je oživeo demokratski pokret.</s><s>6. Jula 1799. godine obnovio je svoju delatnost Jakobinski klub pod nazivom Saveza prijatelja slobode i jednakosti.</s><s>U njemu je bilo oko 3000 članova.</s><s>Slični klubovi otvoreni su još u par gradova u Francuskoj.</s>

<s>Naporedo sa pokretom demokraja počeo je da jača i pokret rojalista.</s><s>U julu 1799.</s><s>Godine u oblasti Tuluze osnovana je „kraljevska armija“ sa petnaest do dvadeset hiljada ljudi.</s>

<s>13. oktobra 1799. godine, pošto je predao komandu nad vojskom u Egiptu generalu Kleberu, Napoleon Bonaparta se iskrcao u Francuskoj gde ga je stanovništvo svečano dočekalo.</s><s>Čim je stigao u Pariz, počeo je da priprema državni udar.</s><s>Finansijeri i liferanti su mu pozajmili novac (bankar Kolo dao mu je 500 hiljada franaka).</s><s>Do udara je došlo 18-19. brimera VIII. godine revolucije (9—10. novembar 1799. godina).</s><s>Sva vlast u Francuskoj predata je u vlast trojici konzula – Bonaparti, Sijejesu i Rože Dikou.</s><s>Francuska je postala konzulat, po prvi put u svojoj istoriji.</s><s>U istoriji Francuske otpočeo je novi period – period duge vojne diktature Napoleona Bonaparte.</s>

<s>Nastavak rata</s>

<s>Jačanju Napoleonove diktatorske vlasti doprinele su i njegove sjajne pobede nadn spoljnim neprijateljem.</s><s>U proleće 1800. godine, prvi konzul, prešavši sa vojskom preko Alpa, pojavio se u gornjoj Italiji.</s><s>Pobeda kod Marenga od 14. jula dovela je do potiskivanja Austrijanaca iz Italije.</s><s>Posle novog poraza kod Hohenlindena (3. decembar) Austrija je prinuđena da istupi iz koalicije i zaključi sa Francuskom Linevilski mir (9. februar 1801. godina) kojim potvrđuje uslove kampoformijskog mira i priznaje izmene koje je Bonaparta izvršio u Italiji (obrazovanje niza država koje su bile zavisne od Francuske).</s>

<s>Ruski car Pavle I je sa odobravanjem primio državni udar 18/19. brimera.</s><s>On povlači svoju vojsku iz Italije i sa Napoleonom stupa u pregovore o ulasku u rat Rusije protiv Engleske.</s><s>Taj dogovor je prekinut Pavlovom pogibijom (23. mart 1801).</s><s>Još 26. decembra 1800. godine Švedska, Danska i Rusija obrazuju ligu neutralnih koja je ustala u odbranu slobode pomorske trgovine koju su Englezi sistematski narušavali.</s><s>Na to je Engleska odgovorila bombardovanjem Kopenhagena i uništenjem danske flote (2. april 1801. godina).</s>

<s>Kraj rata 
Izgubivši sve svoje saveznike, Engleska se počela pribojavati rata sa Francuskom i pristaje na zaključenje mira.</s><s>Mir je sklopljen u Amijenu 25. marta 1802. godine.</s><s>Prema odredbama Amijenskog mira Egipat je vraćen Turskoj, Malta viteškom redu Jovanovaca, Francuska je evakuisala Napulj i Papsku državu, a Velika Britanija ostrva u sredozemnom moru i sve zauzete prekomorske teritorije osim Trinidada i Cejlona.</s><s>Amijenskim mirom prećutno je priznata vlast Velike Britanije na moru, a Francuske na kopnu, što je krilo klice novih sukoba.</s>

<s>Pobedonosni ishod rata od 1800. godine učvrstio je Bonapartinu vlast i definitivno porušio nade nekih rojalista koji su se zanosili da će, uz pomoć prvog konzula, ostvariti restauraciju Burbona u Francuskoj.</s>

<s>Godine 
 Kampanja 1798.</s><s>Kampanja 1799.</s><s>Kampanja 1800.</s><s>Kampanja 1801.</s>

<s>Vidi još 
 Francuski revolucionarni ratovi
 Napoleonova invazija na Egipat i Siriju
 Prva koalicija
 Treća koalicija
 Državni udar 18. brimera 
 Linevilski mir
 Amijenski mir</s>

<s>Izvori</s>

<s>Vojna enciklopedija, tom 9 (97)</s>

<s>1790-e
1800-e
Francuski revolucionarni ratovi
Britanski ratovi
Ruski ratovi
Austrijski ratovi</s>

